CELEX: E2007J0002
Language: el
Date: 2007-10-30
Title: Απόφαση του Δικαστηρίου, της 30ής Οκτωβρίου 2007 , στην υπόθεση E-2/07: Εποπτεύουσα Αρχή της ΕΖΕΣ κατά του Βασιλείου της Νορβηγίας (Συνταξιοδοτικά δικαιώματα χήρων και χηρών — Ίση μεταχείριση ανδρών και γυναικών — Άρθρο 69 ΕΟΧ — Οδηγία 79/7/ΕΟΚ — Οδηγία 86/378/ΕΟΚ)

7.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 33/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 30ής Οκτωβρίου 2007
   στην υπόθεση E-2/07: Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      (Συνταξιοδοτικά δικαιώματα χήρων και χηρών — Ίση μεταχείριση ανδρών και γυναικών — Άρθρο 69 ΕΟΧ — Οδηγία 79/7/ΕΟΚ — Οδηγία 86/378/ΕΟΚ)
   
   (2008/C 33/07)
   Στην υπόθεση E-2/07, Εποπτεύουσα Αρχή της ΕΖΕΣ κατά του Βασιλείου της Νορβηγίας — Αίτηση προς το Δικαστήριο να αποφανθεί ότι το Βασίλειο της Νορβηγίας, διατηρώντας σε ισχύ κανόνες του νόμου lov av 28. juli 1949 nr. 26 om Statens Pensjonskasse (νόμος περί συντάξεων των δημοσίων υπαλλήλων) που αναφέρονται στα συνταξιοδοτικά δικαιώματα που αποκτήθηκαν βάσει περιόδων απασχόλησης μετά την 1η Ιανουαρίου 1994, δυνάμει των οποίων η σύνταξη επιζώντος προς ένα χήρο του οποίου η σύζυγος είχε εγγραφεί στο ταμείο συντάξεων δημοσίων υπαλλήλων πριν από την 1η Οκτωβρίου 1976 περικόπτεται σε συνάρτηση με τα υπόλοιπα εισοδήματά του, ενώ μια χήρα υπό τις ίδιες περιστάσεις λαμβάνει την αντίστοιχη σύνταξη επιζώντος χωρίς περικοπές, αθέτησε τις υποχρεώσεις του δυνάμει του άρθρου 69 παράγραφος 1 ΕΟΧ και του άρθρου 5 της πράξης που αναφέρεται στο σημείο 20 του παραρτήματος XVIII της συμφωνίας ΕΟΧ (οδηγία 86/378/EΟΚ του Συμβουλίου, της 24ης Ιουλίου 1986, για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, όπως τροποποιήθηκε από την οδηγία 96/97/EΚ του Συμβουλίου, της 20ής Δεκεμβρίου 1996), όπως προσαρμόζεται από το πρωτόκολλο 1. Το Δικαστήριο, αποτελούμενο από: τον Carl Baudenbacher, πρόεδρο (εισηγητή δικαστή), τον Henrik Bull, δικαστή, και τον Thorgeir Örlygsson, δικαστή, εξέδωσε απόφαση στις 14 Μαρτίου 2007, το διατακτικό της οποίας έχει ως εξής:
   
               1.
            
            
               Αποφαίνεται ότι το Βασίλειο της Νορβηγίας, διατηρώντας σε ισχύ κανόνες του νόμου lov av 28. juli 1949 nr. 26 om Statens Pensjonskasse που αναφέρονται στα συνταξιοδοτικά δικαιώματα που αποκτήθηκαν βάσει περιόδων απασχόλησης μετά την 1η Ιανουαρίου 1994, δυνάμει των οποίων η σύνταξη επιζώντος προς ένα χήρο του οποίου η σύζυγος είχε εγγραφεί στο ταμείο συντάξεων δημοσίων υπαλλήλων πριν από την 1η Οκτωβρίου 1976 περικόπτεται σε συνάρτηση με τα υπόλοιπα εισοδήματά του, ενώ μια χήρα υπό τις ίδιες περιστάσεις λαμβάνει την αντίστοιχη σύνταξη επιζώντος χωρίς περικοπές, αθέτησε τις υποχρεώσεις του δυνάμει του άρθρου 69 παράγραφος 1 ΕΟΧ και του άρθρου 5 της πράξης που αναφέρεται στο σημείο 20 του παραρτήματος XVIII της συμφωνίας ΕΟΧ (οδηγία 86/378/EΟΚ του Συμβουλίου, της 24ης Ιουλίου 1986, για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, όπως τροποποιήθηκε από την οδηγία 96/97/EΚ του Συμβουλίου, της 20ής Δεκεμβρίου 1996), όπως προσαρμόζεται από το πρωτόκολλο 1.
            
         
               2.
            
            
               Το Δικαστήριο διατάσσει το Βασίλειο της Νορβηγίας να καταβάλει τα δικαστικά έξοδα.